மட்டியான்திடல் கைலாசநாதர் கோயில்

மட்டியான்திடல் கைலாசநாதர் கோயில் தஞ்சாவூர் மாவட்டத்தில் உள்ள  தேவார வைப்புத்தலமாகும்.பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009

அமைவிடம்
கும்பகோணம்-பாபநாசம்-திருக்கருகாவூர் சாலையில் பாபநாசத்திலிருந்து 3 கி.மீ. தொலைவில் மட்டியான்திடல் உள்ளது.மட்டியான்திடல், கோயில் தேவராயன்பேட்டை ஆகிய இரு ஊர்களுமே சேலூர் என்று கூறப்படுவதாக பூ.மா.ஜெயசெந்தில்நாதன் தன்னுடைய தேவார வைப்புத்தலங்கள் என்னும் நூலில் (ப.233) குறிப்பிடுகிறார்.  இவ்வூரை மட்டையான்திடல் என்னும் அழைக்கின்றனர். அவ்வூரில் இக்கோயில் உள்ளது.

இறைவன்,இறைவி
இங்குள்ள இறைவன் கைலாசநாதர் ஆவார். இறைவி நித்யகல்யாணி ஆவார்.

 சப்தஸ்தானம் 
திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம்,  திருப்பாலைத்துறை ஆகிய தலங்களாகும்.ஏழுர்த் திருவிழாக்கள், முனைவர் ஆ.சண்முகம், அகரம், தஞ்சாவூர், 2002

பிற சன்னதிகள்
இக்கோயிலின் திருச்சுற்றில் சுந்தரராஜப்பெருமாள், நவக்கிரகங்கள், பைரவர் சன்னதிகள் உள்ளன. உள் திருச்சுற்றில் நால்வர், சோமாஸ்கந்தர், சித்தி விநாயகர், உற்சவமூர்த்திகள், சுப்பிரமணியர், கஜலட்சுமி ஆகியோர் உள்ளனர். அருகில் நடராஜ சபை உள்ளது.

குறிப்புகள்

மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்